“เบอร์นันเก้”ชี้เฟดพิจารณาผลกระทบศก.โลกก่อนตัดสินใจปรับขึ้นดอกเบี้ย
"เบอร์นันเก้"ชี้เฟดพิจารณาผลกระทบศก.โลกก่อนตัดสินใจปรับขึ้นดอกเบี้ย
26 ต.ค. 2558

นายเบน เบอร์นันเก้ อดีตประธานธนาคารกลางสหรัฐ (เฟด) เปิดเผยว่า การตัดสินใจของเฟดว่าจะปรับขึ้นอัตราดอกเบี้ยเมื่อใดนั้น เฟดจะพิจารณาถึงผลกระทบที่อาจทำให้เศรษฐกิจทั่วโลกชะลอตัวลง เป็นปัจจัยสำคัญ
นายเบอร์นันเก้กล่าวถึงนางเจเน็ต เยลเลน ประธานเฟดคนปัจจุบันว่า นางเยลเลนกำลังถูกเรียกร้องให้ทำในสิ่งที่ยากต่อการตัดสินใจ และการตัดสินใจในครั้งนี้จะต้องคำนึงถึงผลกระทบที่ตามมาจากการปรับขึ้นอัตราดอกเบี้ย
อย่างไรก็ตาม เบอร์นันเก้ปฏิเสธที่จะคาดการณ์ว่า เฟดจะปรับขึ้นอัตราดอกเบี้ยเมื่อใด โดยให้เหตุผลว่า เขาเป็นเพียงอดีตประธานเฟด และไม่ต้องการให้นางเยลเลนตกอยู่ภายใต้ได้แรงกดดันมากขึ้น อันเนื่องมาจากการคาดการณ์ของเขา
สำหรับการประชุมเฟดครั้งต่อไปจะมีขึ้นในวันที่ 27-28 ต.ค.นี้